संक्षेप करने के लिए दस्तावेज़: लाहौर लायंस के विकेट कीपर उमर अकमल ने 38 रन की नाबाद पारी खेली.

रायपुर के शहीद वीर नारायण सिंह इंटरनेशनल स्टेडियम में खेले गए इस मैच में लाहौर लायंस ने टॉस जीतकर पहले क्षेत्ररक्षण करने का फ़ैसला किया.

मुंबई इंडियंस ने पहले बल्लेबाज़ी करते हुए निर्धारित 20 ओवर में सात विकेट खोकर 137 रन बनाए.

मुंबई इंडियंस की पारी में आदित्य तरे ने सर्वाधिक 37 रन बनाए जबकि माइक हसी ने 28 रन बनाए.

लाहौर लायंस की तरफ़ से ऐज़ाज़ चीमा और वहाब रियाज़ ने दो-दो विकेट लिए.

मुंबई इंडियंस के 138 रन के लक्ष्य का पीछा करते हुए लाहौर लायंस ने चार विकेट खोकर जीत के लिए ज़रूरी रन हासिल कर लिया.

लायंस की तरफ़ से अहमद शहज़ाद ने 34, नसीर जमशेद ने 26, मोहम्मद हफ़ीज़ ने 18 रन बनाए जबकि सबसे अच्छा प्रदर्शन विकेट कीपर उमर अकमल का रहा जिन्होंने नाबाद 38 रन की शानदार पारी खेली.

उमर अकमल को प्लेयर ऑफ़ द मैच चुना गया.

इस जीत के साथ अंक तालिका में लाहौर लायंस के चार अंक हो गए हैं जबकि मुंबई इंडियंस के शून्य अंक हैं.

इससे पहले रायपुर में ही खेले गए एक अन्य मुक़ाबले में नॉर्दर्न डिस्ट्रिक्ट्स ने सदर्न एक्सप्रेस को सात विकेट से हरा दिया.

(बीबीसी हिन्दी के एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)

\nसंक्षेप उसी भाषा में जिसमें दस्तावेज़ है:
चैंपियंस लीग टी 20 क्वालिफ़ाइंग ग्रुप के दूसरे मैच में लाहौर लायंस ने मुंबई इंडियंस को छह विकेट से हरा दिया है.